Si Jesucristo Lamang 
ang Nagaluwas 


Kag magabata sia sing lalaki, kag tawgon mo sia nga Jesus, kay luwason 
niya ang iya katawhan gikan sa ila mga sala. Mateo 1:21 


Kay ang Dios naghigugma sa kalibutan sa bagay nga ginhatag niya ang iya 
bugtong nga Anak, agod ang tanan nga nagatuo sa iya indi mawala kundi 
may kabuhi nga wala sing katapusan. Juan 3:16 


Si Jesus nagsiling sa iya, Ako amo ang dalan, ang kamatuoran, kag ang 
kabuhi. Wala sing tawo nga makakadto sa iya amay kon indi paagi sa 
akon. Juan 14:6 


Wala sing iban nga ngalan sa idalom sang langit nga ginhatag sa mga 
tawo nga paagi sa iya maluwas kita. Binuhatan 4:12 


Kay suno sa Kasulatan, gintudlo ko sa inyo ang nabaton ko man nga 
nabaton ko: nga si Cristo napatay para sa aton mga sala. kag nga 

ginlubong sia, kag nabanhaw sia sa ikatlo nga adlaw suno sa kasulatan: 
1 Corinto 15:3-4 


Gintubos kita paagi sa dugo ni Cristo, nga ginpatawad sang aton mga 
sala, suno sa manggad sang iya grasya. Efeso 1:7 


May apat ka kamatuoran nga dapat naton hangpon sing bug-0os: 
1. Palangga ka gid sang Dios. 


Luyag Niya nga makaangkon ka sang kabuhi nga wala sing katapusan sa 
langit upod sa lya. 

Kay ang Dios naghigugma sa kalibutan sa bagay nga ginhatag niya ang iya 
bugtong nga Anak, agod ang tanan nga nagatuo sa iya indi mawala kundi 
may kabuhi nga wala sing katapusan. Juan 3:16 


Luyag Niya nga makaangkon ka sang bugana kag makahulugan nga 
kabuhi upod sa lya. 

Ang makawat nagakari kundi sa pagpangawat, sa pagpatay, kag sa 
paglaglag. Nagkari ako agod maangkon nila ang kabuhi, kag agod 
maangkon nila ini sing bugana. Juan 10:10 


Sa pihak sini, madamo nga mga tawo ang wala maka-eksperyensya sang 
makahulugan nga kabuhi kag indi sigurado kon sila may kabuhi nga wala 
sing katapusan bangud... 


2. Ang tawo makasasala sa kinaugali. Amo ina nga nahamulag sia sa Dios. 


Ang tanan nakasala. 

Kay ang tanan nakasala, kag wala makalab-ot sa himaya sang Dios: 
Roma 3:23 

Kay ang gugma sa kuwarta amo ang gamot sang tanan nga kalautan... 
1 Timoteo 6:10 


Ang bayad sang sala amo ang kamatayon. 
Kay ang bayad sang sala amo ang kamatayon... Roma 6:23 


Ginapat-od sang Biblia ang duha ka sahi sang kamatayon: 


e Pisikal nga kamatayon 
Kag subong nga gintalana sa mga tawo nga mapatay sing makaisa, kag 
pagkatapos sini ang paghukom: Hebreo 9:27 


e Espirituhanon nga kamatayon ukon walay katapusan nga pagbulag sa 
Dios sa impiyerno 

Apang ang mga makahaladlok, mga dimatinuohon, mga makangilil-ad, 
mga manugpatay, mga makihilawason, mga salamangkero, mga 
nagasimba sa mga dios-dios, kag ang tanan nga mga butigon, 
magabaton sang ila bahin sa linaw nga nagadabadaba sang kalayo kag 
asupre. Bugna 21:8 


Kon ang tawo nahamulag sa Dios bangod sang iya sala, ano ang solusyon 
sa sini nga problema? Masami naton ginahunahuna nga ang mga 
solusyon amo ang: relihiyon, maayo nga mga buhat, kag maayo nga 
pamatasan. 


Apang isa lang ang solusyon gikan sa Dios. 

3. Si Jesukristo amo lamang ang dalan padulong sa langit. 

Amo ini ang deklarasyon sang Dios. 

Si Jesus nagsiling sa iya, Ako amo ang dalan, ang kamatuoran, kag ang 


kabuhi. Wala sing tawo nga makakadto sa iya amay kon indi paagi sa 
akon. Juan 14:6 


Ginbayad niya ang bug-os nga silot para sa aton mga sala. 

Kay si Cristo man napatay sing makaisa tungod sa mga sala, ang 
matarong tungod sa mga dimatarong, agod nga madala niya kita sa Dios, 
nga ginpatay sa unod, apang ginbuhi paagi sa espiritu: 1 Pedro 3:18 
Gintubos kita paagi sa dugo ni Cristo, nga ginpatawad sang aton mga 
sala, suno sa manggad sang iya grasya. Efeso 1:7 


May saad sia sang kabuhi nga walay katapusan. 

Ang nagatuo sa iya anak may kabuhi nga wala sing katapusan. apang ang 
kaakig sang Dios nagapabilin sa iya. Juan 3:36 

Kay ang bayad sang sala amo ang kamatayon, apang ang dulot sang Dios 
amo ang kabuhi nga wala sing katapusan paagi kay Jesu-Cristo nga aton 
Ginoo. Roma 6:23 


4. Kinahanglan naton magtuo kay Jesucristo agud maluwas. 


Ang aton kaluwasan tungod sa grasya sang Dios paagi sa 
pagtuo kay Jesu-Cristo. 

Kay tungod sa grasya naluwas kamo paagi sa pagtuo, kag ini 
indi gikan sa inyo kaugalingon: ini dulot sang Dios: indi gikan sa 
mga binuhatan, agod nga wala sing bisan sin-o nga magpabugal. 
Efeso 2:8-9 


Kay ang bisan sin-o nga magtawag sa ngalan sang Ginoo 
maluwas. Roma 10:13 


Pangamuyo sang Makasasala 


Ipangamuyo ninyo ini nga may pagtuo: 

Ginoong Jesus, madamo gid nga salamat sa paghigugma sa 
akon. Ginatuad ko nga isa ako ka makasasala kag nagapangayo 
ako sang imo kapatawaran. Salamat sa imo kamatayon sa krus, 
paglubong, kag pagkabanhaw sa pagbayad sang tanan ko nga 
mga sala. Nagasalig ako sa imo bilang akon Ginuo kag 
Manluluwas. Ginabaton ko ang imo regalo nga kabuhi nga wala 
sing katapusan kag ginatugyan ko ang akon kabuhi sa imo. 
Buligi ako sa pagtuman sang tanan mo nga mga sugo kag 
mangin kalahamut-an sa imo panulok. Amen. 


Kon nagsalig ka kay Jesu-Cristo, ang masunod amo ang natabo sa 
imo: 


e Karon, may kabuhi ka nga wala sing katapusan upod sa Dios. 
Kag amo ini ang kabubut-on sang nagpadala sa akon: nga ang 
tagsatagsa nga nakakita sang akon Anak kag nagatuo sa iya may 
kabuhi nga wala sing katapusan. Juan 6:40 


e Ang tanan mo nga mga sala nabayaran na kag ginpatawad na. 
(nagligad, karon, palaabuton) 

Apang sia, pagkatapos nga naghalad sia sing isa lang ka halad para 
sa mga sala, nagpungko sia sa tuo sang Dios sa walay katubtoban, 
Hebreo 10:12 


e Bag-o ka nga tinuga sa panulok sang Dios. Ini ang pagsugod sang imo bag-o 
nga kabuhi. 

Gani ang bisan sin-o nga nahiusa kay Cristo, bag-o na sia nga tinuga. yari karon, 
ang tanan nangin bag-o. 2 Corinto 5:17 


e Nangin anak ka sang Dios. 
Apang ang tanan nga nagbaton sa iya, ginhatagan niya sila sing gahum nga 
mangin mga anak sang Dios, bisan ang mga nagatuo sa iya ngalan: Juan 1:12 


Ang maayo nga mga buhat indi isa ka paagi agud kita maluwas, kundi isa ka 
pamatuod ukon bunga sang aton kaluwasan. 

Kay gintuga kita ni Cristo Jesus sa paghimo sang maayo nga mga buhat nga 
ginhanda na sang Dios agod sundon naton ini. Efeso 2:10 


Bindisyunan ka sang diyos! 


